Москватәи алхырҭатә ҭыԥ аҿы Аԥсны ахада иалхрақәа шеиҿкааз, насгьы шаҟаҩык рхы аладырхәыз атәы арадио Sputnik Аԥсны аефир аҿы еиҭеиҳәеит Урыстәыла аҳҭнықалақь аҿы иаартыз аԥшьбатәи алхырҭатә ҭыԥ акомиссиа алахәыла Ахра Амҷба.
Аԥсны Жәлар реизара ахантәаҩы Валерии Кәарҷиа арадио Sputnik Аԥсны иаиҭаз аинтервиу аҿы иҳәеит Ҭырқәтәыла Аԥсны атәыла ахадақәа иалхрақәа рымҩаԥгара ахьалымшаз гәалас ишимоу атәы.
Урыстәыла Аԥсны ахьыԥшымра азхаҵара аҩҳәынҭқаррак рзы ҵакыс иамаз атәы арадио Sputnik Аԥсны аефир аҿы еиҭеиҳәеит ауаажәларратә еиҿкаара "Абзанхара" ахантәаҩы Нугзар Ашәба.
Урыстәылеи Аԥсныи ҳаамҭазтәи реизыҟазаашьақәа рыҿиашьазы арадио Sрutnik аефир аҟны ҳҳәынҭқарра ахьыԥшымра жәларбжьаратәи азхаҵара амш ныҳәазы игәаанагара иҳәеит ауаажәларратә усзуҩ Октаи Ҷкотуа.
Аполитолог Беслан Ҳагба арадио Sputnik Аԥсны аефир аҿы иҳәеит Аԥсны Ахьыԥшымра азхаҵара анаиуз аамҭазы Урыстәыла напхгара азҭоз реиԥш иахагыламызҭгьы, ус еиԥш шалмыршахоз.